
1. Viziunea noastră

	„Când Isus a venit pe uscat și a văzut o mulțime mare, inima i s-a umplut de compasiune pentru ei și i-a vindecat pe cei bolnavi. La lăsatul serii, s-au apropiat de el discipolii, spunând: „Locul este pustiu şi ora e deja târzie. Dă drumul mulţimilor ca, mergând prin sate, să-şi cumpere de mâncare!”. Dar Isus le-a zis: „Nu-i nevoie să plece. Daţi-le voi să mănânce!”. 
Ei însă i-au spus: „Nu avem aici decât cinci pâini şi doi peşti”. Atunci le-a zis: „Aduceţi-mi-le aici!”. Poruncind mulţimilor să se aşeze pe iarbă, a luat cele cinci pâini şi cei doi peşti, şi-a ridicat privirea spre cer, a mulţumit, a frânt pâinile şi le-a dat discipolilor, iar discipolii le-au dat mulţimilor. Au mâncat toţi şi s-au săturat, iar din ceea ce a prisosit au strâns douăsprezece coşuri pline. Iar cei care au mâncat erau cam cinci mii de bărbaţi, în afară de femei şi copii. (Mt 14.13-21).

	Viziunea Lasalliană vede abundență unde alții văd lipsă și aduce hrană acolo unde nu există.
	
	Oamenii sunt obosiți și flămânzi pe măsură ce ziua se apropie de sfârșit. Inima lui Isus este mișcată de compasiune pentru ei. Ucenicilor li se spune: „Dați-le ceva să mănânce.” Primul lor gând este să meargă și să cumpere mâncare, dar Isus le arată cum să ceară prezența și puterea lui Dumnezeu în creație. El ia ceea ce, la prima vedere, sunt resurse sărace. El mulțumește și mâncarea este împărțită. După masă, există o abundență surprinzătoare. Sărăcia lor și mila lui se întâlnesc într-o îmbrățișare miraculoasă.[footnoteRef:1] [1:  John Shea, Pe pământ cum este în ceruri (2004), p. 241-245.] 

 	Ucenicii se sfătuiesc: „trimiteți poporul în sate pentru a-și cumpăra mâncare”. Ironia este că ei vorbesc cu Isus, pâinea vieții, despre lipsa pâinii. Isus le spune să riște, chiar și în fața unei situații matematice aparent lipsite de speranță. Este miraculos că atât de multe coșuri sunt umplute atunci când nu a fost suficient la început. În Tabgha, Galileea, un loc pustiu, Isus transformă lipsa în abundență.
	 Lecția pe care Isus le-o dă discipolilor despre ceea ce este „suficient” este reținută în provocarea pe care o dă comunității lasaliene: „Dați-le ceva să manânce.” Se observă prezența și puterea lui Dumnezeu în creație și face posibilă abundența pe care Dumnezeu o oferă.
	Din momentul în care ochii ucenicilor au fost deschiși către mister și minuni, istoria umană nu a fost aceeași. La fel se poate spune și despre istoria originilor noastre, căci de îndată ce de La Salle și primii Frați au deschis ochii către misterul prezenței și puterii lui Dumnezeu în creație, misiunea lor a fost transformată.[footnoteRef:2] Nu ar fi o exagerare să spunem că istoria de 340 de ani a Institutului și a misiunii lasalliene este o istorie a minunilor. Viziunea lasalliană este aceea de a vedea abundență acolo unde ceilalți văd lipsa și de a aduce hrană acolo unde nu există. [2:  „Mișcat profund de suferința umană și spirituală a copiilor săracilor și ca răspuns la chemarea lui Dumnezeu, Ioan de La Salle și primii frați și-au luat angajamentul de a le oferi acestor copii o educație umană și creștină...” (Regula, 1).	] 

	Odată ce ochii ucenicilor au fost deschiși către mister și minuni, istoria umană nu a mai fost aceeași. 

2. Pasiunea noastră

	Există exemple vii din această istorie pe care am dori să le evidențiem în această reflecție, care luminează procesul divin al transformării umane.[footnoteRef:3] Următoarele opere educaționale arată aceeași mișcare a prezenței și puterii lui Dumnezeu care i-a atins pe oameni în acea seară caldă galileană. [3:  Desigur, l-am putea imita pe Ioan de La Salle spunând că, dacă fiecare exemplu ar fi fost scris, presupunem că lumea însăși nu ar putea conține Reflecțiile lasalliene care ar fi scrise!] 

	Centrul lasallian Saint-Michel din Montréal (Canada)[footnoteRef:4] s-a format din dorința districtului francofon Canada de a crea o comunitate de asociați, frați și laici în slujba săracilor. Inima districtului a mers către tinerii care trăiesc într-o comunitate de imigranți, care se luptă cu dificultăți socio-economice și de izolare culturală. Această comunitate educativă, născută într-un subsol bisericesc ca un răspuns mărinimos către săraci, se bucură acum de spațiul unei noi clădiri dedicate activităților pastorale, culturale și dinamice într-un mediu de credință, fraternitate și slujire. [4:  https://www.centrelasallien.org/] 

	Colegiul de La Salle Sfântul Benilde din Manila (Filipine)[footnoteRef:5] a început ca un colegiu de noapte pentru studenții care lucrează și pentru cei care doresc a doua șansă. De-a lungul timpului a devenit evident câți studenți au fost excluși din învățământul terțiar: cei cu dizabilități, cum ar fi surditatea sau orbirea, cei cu probleme de sănătate mintală, cei care trăiesc fără sprijin familial. Inima comunității educaționale a fost mișcată de compasiune, iar ușile colegiului s-au deschis mai larg celor de dincolo de uși și spre darurile și intereselor lor. [5:  http://www.benilde.edu.ph/] 

	Proiectul Utopía al Universității La Salle din Bogotá (Yopal, Columbia)[footnoteRef:6] s-a născut într-o perioadă în care se vorbea doar despre război și soluții militare pentru un conflict de zeci de ani. Primii care au fost recrutați la violență au fost adesea țăranii tineri și vulnerabili din mediul rural columbian. Cu toate acestea, existau inimi convinse că speranța ar trebui să conducă istoria, mai degrabă decât politica imediată. De la începuturi umile precum prezentarea PowerPoint, o școală agricolă a fost adusă la viață printr-o colaborare cu Universitatea de La Salle, frați și parteneri. Absolvenții săi sunt agronomi, dar și constructori de pace și transformare socială. [6:  http://www.utopia.edu.co/Inicio-Utopia] 


Lucrări educaționale care arată aceeași mișcare a prezenței și puterii lui Dumnezeu.
	
	CasArcoBaleno din Scampia (Italia)[footnoteRef:7] a fost creat ca răspuns al nevoilor educaționale și spirituale ale tinerilor napolitani și romani care trăiau în sărăcie, vulnerabili la amenințări și presiuni din partea organizațiilor criminale. Pe lângă izolarea lor socială, chiar satisfacerea nevoilor de bază, cum ar fi apa potabilă, au reprezentat lupte zilnice. Inimile care nu au putut contempla afronturile zilnice către demnitatea umană au fost mișcate. Această comunitate educațională există pentru cei marginalizați oferind un spațiu dinamic pentru creșterea intelectuală, fizică și spirituală. Cu toate acestea, nu există lipsă de dragoste și bucurie în centrul de învățământ sau la masa comunității. [7:  http://www.occhiaperti.org/casarcobaleno/] 

	Școala Sf. Ioan de La Salle Kirenge (Rwanda)[footnoteRef:8] a fost fondată pe terenuri agricole pentru copiii care nu au avut acces la educație și pentru familiile care nu aveau nimic de oferit decât contribuția serviciului lor. Inima Delegației a fost profund mișcată de familii care au dorit școlarizarea copiilor lor, și pas cu pas, o școală preșcolară, una primară și una secundară au fost încorporate în zona muntoasă. Școala este acum o comunitate integrată de agricultură, zootehnie și educație, transformand zona așa cum agricultura terasată a transformat țara. [8:  http://www.relaf.info/] 

	Proiectul Fratelli[footnoteRef:9] a luat ființă pe măsură ce Libanul se pregătea pentru a găsi loc pentru estimativ 1,5 milioane de refugiați de război și persecuţie religioasă, sirieni și irakieni. Inimile echipelor de conducere ale Fraților Școlilor Creștine și frații Mariști ai școlilor au mers în întâmpinarea lor. Au fondat două centre educative care să ofere educație formală pentru tineri (între 3 și 15 ani), sprijin psiho-social, formare profesională și abilități de viață pentru tineri adulți și activități sportive. Frații Lasallieni și Mariști împreună cu voluntarii lor formează o comunitate care este punctul de referință uman și spiritual al proiectului Fratelli. [9:  https://www.facebook.com/FratelliProject /] 


„Nu este nevoie ca ei să plece”

	CasArcoBaleno în Scampia și Proiectul Fratelli din Beirut nu au putut întoarce spatele sau să-și închidă inimile lor tinerilor care nu aveau unde să meargă. Deși nu se observă imediat de unde ar veni resursele în locuri de o asemenea sărăcie, sfatul Fondatorului ar putea fi auzit: „Providența face minuni zilnic și ele încetează numai pentru cei care nu au încredere.”[footnoteRef:10] Districtul Italiei și donatorii și voluntarii generoși au oferit resurse financiare și umane pentru a se asigura că acești tineri au un loc unde să crească.	 [10:  Jean-Baptiste Blain, Viața lui Ioan de La Salle, fondatorul Institutului Frații Școlilor Creștine, Cartea întâi, Landover, MD: Conferința Fraților Creștini, 2000, p. 106.] 


Când suntem în impas nu trebuie să căutăm soluții în exterior, ci in interior, trebuie să ne montăm, să reaprindem focul speranței, al încrederii și să găsim soluții.

„Dați-le ceva să mănânce”
	
	Isus i-a învățat pe discipolii săi să vadă abundența mai degrabă decât lipsa și să participe la miracol împreună cu el. Aceasta a însemnat să își lase deoparte frica și să-și redobândească pasiunea pentru oamenii lui Dumnezeu și opera sa salvatoare. Școala Sf. Ioan de La Salle din Kirenge și proiectul Utopia din Columbia au apelat la abundența pământului pentru a hrăni foamea duală pentru educație și pace. Fiecare comunitate educațională continuă să crească, dovada creșterii continue a miracolului providenței lui Dumnezeu. Fiecare este acum un ecosistem hrănitor de sustenabilitate și solidaritate pentru tineri și familiile lor.

„Isus a spus binecuvântarea, a rupt pâinile și le-a dat oamenilor”

	Vârsta medie a fraților din Canada Francofonă la înființarea Centrului lasallian Saint-Michel a fost de 78 de ani. Majoritatea fraților din District au trăit în pensionare și în comunitatea de îngrijiri medicale. Nu au permis ca infirmitatea să îi definească. Mai degrabă, au spus binecuvântarea - adică au mulțumit lui Dumnezeu pentru abundența lor, au luat resursele pe care le aveau și le-au dedicat generației următoare. În același mod, binecuvântarea Colegiului Sfântul Benilde însemna dezvoltarea capacității școlii de a se înscrie și de a susține elevii din comunitățile indigene sărace, cei care au fost încercați din punct de vedere economic și cei cu dizabilități fizice sau nevoi speciale de învățare.
	Miracolul inițial în aceste comunități lasalliene era că sute de persoane au fost hrănite; minunea continuă cu mii de persoane care sunt acum hrănite. Pe lângă comunități, Districte, Delegații și Centrul Institutului, există donatori, fundații și organizații nonguvernamentale care fac posibil miracolul multiplicării și realizeazarea unui viitor durabil. 
	Centrul lasallian Saint-Michel nu mai reprezintă o prezență indepenentă într-un singur cartier. Influența sa s-a extins dincolo de ușile sale. Prin realizarea rețelei cu organizații civice învecinate, cum ar fi artele și sportul, a devenit un centru al activității. A devenit un catalizator pentru formarea lasalliană a tineretului și a atras pe alții într-un parteneriat astfel încât se poate spune că există o abundență pentru tineri imigranți acolo unde cândva a fost sărăcie.
	Colegiul Saint Benilde și-a conectat incluziunea la inovare. Înainte de a absolvi, fiecare elev este implicat în cel puțin două proiecte care vizează reducerea sărăciei și dezvoltarea durabilă. De exemplu, designerii de interior își învață meseria pe măsură ce transformă spațiile din zonele sărace urbane în centre de îngrijire de zi pentru educarea copiilor; proiectanții industriali creează soluții pentru pietonii obligați să se deplaseze prin apele care inundă Manila; absolvenții de teatru își folosesc producțiile pentru a atrage atenția asupra problemelor de sănătate emoțională și pentru a scoate la lumină luptele celor care suferă de autism; și, designerii de modă folosesc materiale reciclate pentru îmbrăcăminte. În contextul unor sisteme economice, politice, de mediu și culturale distruse studenții aduc munca vie și mântuitoare a lui Dumnezeu.
	Absolvenții proiectului Utopia se întorc la locul lor de origine și stabilesc un proiect de producție agricolă. Cunoștintele lor duc la practici îmbunătățite astfel încât producția să crească folosind tehnici durabile și compatibile ecologic. Pregătirea lor ajută la ieșirea familiilor din sărăcie și chiar contribuie la transformarea municipalităților și populației. Mulți săteni s-ar fi înscris în forțe para-militare sau armate dacă nu ar fi fost oportunitățile de a deveni antreprenori rurali sau ingineri agricoli sau secretari municipali de agricultură. Așa cum a spus cineva: „Aici am învățat să privim la viitor cu speranță și să nu ne ancoram cu ura viața în trecut.”
	CasArcoBaleno este o sursă zilnică de iubire și bucurie pentru tineri, dar și pentru un număr tot mai mare de grupuri, la nivel național și pe plan internațional, ale căror vieți sunt afectate de comunitate. Cercetași și școală, parohie și grupuri religioase care petrec timp în centrul educațional și se adună și în jurul mesei. La masa respectivă, nu mai sunt nici vizitatori, nici cei care „vin în ajutor”. Ei participă acum la Euharistie - un timp de mulțumire pentru dragostea care transcende diferențe și bariere. Oamenii se ridică de la acea masă a frăției pentru a împărtăși experiența de comuniune în propriile lor comunități.	
	În timpul iernii aspre din 1684-1685, Sfântul Ioan de La Salle folosește averea moștenită pentru a oferi pâine cetățenilor din Reims care suferă și celor din regiuni periferice care caută refugiu acolo. Era începutul unei vieți de sărăcie pentru el și comunitate și o dependență totală de prezența și puterea lui Dumnezeu. Când ce a fost mai rău s-a terminat, de La Salle le-a amintit fraților că, deși au suferit și ei, în încrederea lor Providențială aveau destule. Într-un mod similar, școala St. Ioan de La Salle (Rwanda) asigură nevoile fizice și educative zilnice ale elevilor săi. Sistemul său integrat de hrănire pentru corp, minte și spirit se asigură că nimic nu lipsește, chiar dacă studenții nu pot plăti. Povestea unei școli care transformă lipsa în abundență a călătorit departe și acum cererile de înscriere depășesc spațiul disponibil. Totuși, facilitățile continuă să fie puse la dispoziție de către cei care doresc să asigure creșterea sa.
	Proiectul Fratelli a construit o „cultură a întâlnirii” în două moduri de durată: mai întâi, prin invitarea tinerilor lasalieni și mariști voluntari, cercetași, familii și alții pentru a afla unul despre celălalt, să dezvolte relații și să aprofundeze solidaritatea; al doilea, de a oferi instruire pentru profesioniștii care lucrează cu tineri care au experimentat traumele războiului, instabilitatea familială și excluderea socială. Fiecare dintre acestea are un efect multiplicator. Dialogul, respectul reciproc și coexistența pașnică practicată de către Comunitatea educațională Fratelli extinde cercuri de influență în Liban și nu numai.

3. Viitorul nostru	

	Când Isus le spune discipolilor „Dați-le ceva de mâncare”, îi învață să privească prin ochii Lui, să vadă abundența oferită de Dumnezeu. El îi încurajează să înceteze să caute ce lipsește prin achiziționare și să privească cu recunoștință la ceea ce li s-a dat. El îi învață pe ei și pe noi, cum să lucrăm cu miracolul uman și spiritual al transformării. Procesul, dintr-o dată simplu și profund, se desfășoară în acest fel: mai întâi, vezi și știi ce ai; în al doilea rând, mulțumești pentru ce ai; și în al treilea rând, dai fără constrângere celorlalți ceea ce ai primit. Aceasta pune în mișcare un ciclu transformator de recunoștință și dăruire în comunitate.[footnoteRef:11] [11:  John Shea, Pe pământ cum este în ceruri (2004), p. 244.] 

	Într-un ecou al încurajării ucenicilor de către Isus, Sfântul Paul a scris comunității din Corint, „Suntem colegi de muncă în slujba lui Dumnezeu” (1Cor 3,9), un pasaj la care de La Salle face referire de multe ori în Meditațiile pentru Timpul Retragerii.[footnoteRef:12] Cuvintele sale călăuzitoare către prima comunitate răsună în propriile noastre cuvinte: „Nu te teme de nimic. Dumnezeu nu a ezitat niciodată să-i ajute pe cei care speră în el. Totul este oferit spre o credință vie și o încredere perfectă, chiar și înfăptuirea minunilor dacă este necesar.”[footnoteRef:13] [12:  Fratele Miguel Campos afirmă că acest pasaj „constituie o gândire esențială în Meditațiile pentru timpul retragerii.” Vezi M 59.3, 62.1, 67.3, 193.2 și.3, 196.1, 196.2, 199.1, 205.1.]  [13:  Jean-Baptiste Blain, Viața lui Ioan de La Salle, Fondator al Institutului Fraților Școlilor Creștine, Cartea a treia, Landover, MD: Conferința Frați creștini 2000, p. 571.] 


	Rațiunea comunității lasalliene de a fi constă de a coopera cu harul lui Dumnezeu și aceasta include înfăptuirea minunilor.

	“Ce sunt acestea pentru atât de mulți?” (2020) De Ryan Carreon Aragon și Rozanno Rufino (concept). Este inspirat din activitatea DO62
	Inițiativa pentru Educarea Popoarelor Indigene din de La Salle, Filipine, care sprijină școlile popoarelor indigene din diferite părți ale țării. 

	Astăzi nu este mai puțin adevărat că rațiunea de a fi a comunității lasalliene este de a coopera cu harul lui Dumnezeu și asta include înfăptuirea minunilor. Poveștile noastre împărtășite despre minuni ne amintesc că minunea noastră este o tradiție vie care continuă să ne cheme într-un viitor curajos și creativ. Pe plan internațional, vedem abundența noastră și mulțumim pentru semnele și minunile prezente care ne dau curaj pentru acel viitor:

-	publicații care să sprijine participarea și creșterea carismei[footnoteRef:14] [14:  „Criterii de identitate și vitalitate lasalliene”; „Declarație privind misiunea educației noastre lasaliene în secolul XXI”; Reflecția lasalliană anuală; „Formarea lasalliană pentru misiune: Manualul Pelerinului”; și „De la Speranță la Angajament: Înțelegerea vocațiilor lasalliene “(Circulara 475).] 

-	an tricentenar dedicat vocațiilor lasalliene
-	lucrări educative care răspund apelului de a trece dincolo de granițe
-	conducerea strategică a Consiliilor de Misiune Regionale și a Consiliului Internațional pentru Asociația Lasaliană și Misiunea Educațională (CIAMEL)
-	coordonarea voluntarilor internaționali de către Secretariatul de solidaritate și dezvoltare
-	extinderea inițiativelor de învățământ superior în Africa

	Vedem abundența și mulțumim pentru tendințele emergente din cadrul Institutului și familiei Lasalliene care ne îndrumă spre un viitor creativ:

- 	cresterea influenței și capacitații de conducere a femeilor
- 	creșterea numărului de sesiuni și programe de formare
- 	consolidarea asocierii pentru misiune, bazată pe vocație și comunitate
- 	creșterea gradului de conștientizare a moștenirii Sfântului Ioan de La Salle și a moștenirii noastre de 340 de ani
- 	extinderea deschiderii fraților pentru a-și trăi fraternitatea în comunitățile interculturale

	În timpul mandatului nostru de Consiliu Superior și General, am oferit reflecții anuale cu privire la susținerea temelor introduse în Circulara 470 în urma celui de-al 45-lea Capitlu general. Intenția noastră a fost de a stârni conversații locale pe probleme de interes universal. Am fost martorii aprofundării răspunsurilor fraților și partenerilor, cât și a tinerilor, la persistența blândă a lui Dumnezeu în comunitatea educațională.
	Noi au fost martorii unei multiplicări de haruri în creșterea asocierii pentru misiune. A treia Adunare Internațională a Misiunii Educaționale Lasalliene (AIMEL) va aprofunda această creștere în septembrie 2020, urmând tema „Identitate - Vitalitate- Transformare: Împreună va fi Posibil”. Luate împreună, discernem că experiența și tendințele noastre indică un ciclu de recunoștință transformator și de dăruire pentru comunitate.
	Modul de a vedea lucrurile va determina întotdeauna ceea ce este posibil. Dacă îndrăznim să ne imaginăm prezența și puterea lui Dumnezeu în creație, vom aprofunda pledoaria noastră pentru cei mai vulnerabili dintre noi. Pentru noi, așa cum a fost pentru Isus, nu este numai despre a lua poziția potrivită cu privire la probleme – este despre a sta în locul potrivit.[footnoteRef:15] Aceasta este viziunea noastră: forțată de nevoile presante, luminată de Evanghelie, inspirată de amintirea nostră vie, transformăm viețile prin educație de calitate pentru toți.[footnoteRef:16] [15:  Adaptat dintr-o declarație a fratelui Greg Boyle, SJ, fondator și director al companiilor Homeboy Industries din Los Angeles (SUA), o echipă de intervenție, reabilitare și program de reintegrare.]  [16:  Circulara 470, pag. 20.] 

	Vom sta cu cei care au fost dezrădăcinați cu forța și mai ales cu tinerii a căror demnitate și ale căror drepturi au fost furate de violență.[footnoteRef:17] Vom sta alături de tinerii care trăiesc din ce în ce mai mult în diverse circumstanțe culturale, religioase și etnice. [17:  https://www.lasalle-relem.org/la-salle-commitment-for-displaced-people/] 

	Vom oferi spații semnificative pentru învățarea reciprocă, împărtășire și îmbogățire pentru ca să poată auzi vocea iubitoare interioară. Noi vom sta unul cu altul în comuniune... ca frați și parteneri, cu alte congregații și tradiții carismatice... și ne vom însoți unii pe alții în misiunea încredințată nouă. Aceasta este pasiunea noastră și acestea sunt locurile potrivite. Al 46-lea capitlu general va amplifica aceste credințe urmând tema „Construirea de noi căi pentru  transformarea vieților” în luna Mai 2021.
	Ucenicii au început cu șapte (cinci pâini și doi pești) și au încheiat cu doisprezece (coșuri de fragmente rămase), simboluri sacre ale prezenței misterioase și a puterii lui Dumnezeu. Răspunzând la insistențele lui Isus de a face minuni, viitorul nostru va fi unul în care cei care sunt hrăniți în dragoste și bucurie în curând vor alege să fie binefăcători veseli. Al nostru va fi un viitor în care Dumnezeu va „mări recolta binevoinței noastre.“[footnoteRef:18] Suntem chemați la această operă miraculoasă pentru a arăta cum lumea este menită să fie. Lucrarea noastră este lucrarea lui Dumnezeu. [18:  2Cor 9,7-12] 

	
	
ÎNTREBĂRI PENTRU DIALOG ȘI REFLECȚIE

1. Specificați o idee, o expresie sau un cuvânt care v-a plăcut în text.
2. Care este impactul pe care întâlnirea cu misiunea lasalliană l-a avut asupra noastră? Am perceput misiunea de profesor în mod diferit? Am simțit că rolul nostru este mai important decât transmiterea unor informații?
3. Atunci când am întâmpinat greutăți (de comunicare, de adaptare, de înțelegere) unde am căutat soluții? În interior (suflet, comunitate) sau în exterior, lăsându-ne influențați de factori externi, perturbatori?
4. Care sunt transformările (minunile) pe care le-am observat, la nivel individual și comunitar, de când fac parte din misiunea lasalliană?
